IS- SIBT FILGĦAXIJA JIBDA T- TNEJN FILGĦODU U JISPIĊĊA L- ĦADD BILLEJL Il- Lejl Maġiku OK , mela xi Ottubru li għadda kellna n- Notte Bianca . Din ta' l- aħħar tqieset minn ħafna bħala suċċess kbir . Eluf ta' nies ħonqu t- toroq tal- Belt sas- sigħat bikrin ta' filgħodu , qagħdu jisimgħu xi mużika , jaraw xi teatrin , jieklu u jixorbu u jżuru xi bereġ . It- tal- lum ikkwotat lill- Ministru Zammit Dimech jgħid li s- suċċess tal- lejl maġiku tas- slaten maġi kien prova li ( qed nittraduċi ) " il- futur ta' Malta jinstab fil- kultura u fl- arti . " Jidhirli li l- Ministru tal- Kultura , kwalunkwe ministru tal- kultura , m' għandux bżonn iljieli maġiċi biex jibda jemmen li l- futur ta' kwalunkwe pajjiż , partikolarment pajjiż żgħir bi storja twila , jinstab fil- kultura u l- arti . Anzi , jien inħoss li l- ministru tal- kultura għandu jemmen dan minn qabel ma jitlaħħaq ministru tal- kultura . Terġa' , inħoss li ministru tal- kultura għandu jingħata dan il- portafoll għax jemmen bis- sħiħ li l- futur ta' pajjiżu jinstab fl- arti u fil- kultura . Issa li Malta suppost li stabbiliet ruħha fil- kontinent , għandha tibda tieħu l- minjiera ta' opportunitajiet li jeżistu biex tasserixxi ruħha kulturalment mal- bqija . Inkella Malta tibqa' sempliċiment " the land down under " Ewropea . . . kif fil- fatt hi bħalissa . Il- pajjiżi - membri l- oħra li ssieħbu fl- Ewropa f' Mejju 2004 , anki dawk meqjusa ' żgħar ' ( bħall- Estonja , il- Latjva u l- Litwanja ) kienu ilhom bi lsienhom barra jitħabtu u jirsistu biex il- kultura tagħhom tieħu postha ma' ta' l- oħrajn ; tingħata l- istess prominenza li tingħata l- kultura ta' l- oħrajn . U għalkemm il- qasma bejn l- Ewropa l- antik u dik il- ġdida , bejn l- Ewropa tal- Punent u dik " tal- Lvant " inħasset xorta , ix- xogħol kien beda . Malta , li bħal Ċipru la tappartjeni għall- Punent u lanqas għal- Lvant ( u allura hija eskluża minn dan id- diskors ) ma jidhirx li qatt ħadmet f' dan ir- rigward . Ibda biex jidher li Malta m' għandhiex politika kulturali . Ma nafx kemm -il proxxmu tqabbad biex iħażżeż politika kulturali . Ma nafx kemm -il politika tħażżet . Jien naf bi tlieta żgur . Xi sena ilu , jekk mhux aktar , kien qed isir tentattiv ieħor biex titfassal politika kulturali oħra , li x' sar minnha ħadd ma jaf . Għandi l- impressjoni li l- affarijiet isiru ad hoc wisq hawnhekk . Saret notte bianca , marret mhux ħażin , mela ejja nagħmlu oħra . It- tieni waħda marret aħjar , mela ejja nagħmlu xi erbgħa oħra . L- istess bħad- deċiżjoni storika , imħabbra mill- istess Onorevoli Zammit Dimech , li s- sit fejn għad hemm il- karkassa tat- teatru ta' l- opra , se jinbidel f' sit al fresco fejn isiru rappreżentazzjonijiet artistiċi . Dan sa sena ilu , sieħeb l- Onorevoli Zammit Dimech , il- Ministru Jesmod Mugliette , kien ħareġ jgħid li ttieħdet deċiżjoni li minflok it- teatru ta' l- opra ( imwaqqa' sittin sena ilu ) se jinbena bini ġdid għall- parlament . L- aħbar li ħareġ biha Zammit Dimech , filwaqt li jidher li ħadd m' hu qed jeħodha jew jieħu lilu bis- serjeta' , turi n- nuqqas ta' tattika , l- adhociżmu li bih qed isiru l- affarijiet , affarijiet li suppost nieħdu b' serjeta' kbira . L- adhociżmu f' Zammit Dimech deher ukoll xi xhur ( jekk mhux snin ) ilu meta mar konferenza Pariġi u ġie lura jikteb artiklu li l- konferenza f' Pariġi illuminatu li l- gvern għandu jaħdem bis- serjeta' biex il- letteratura miktuba bil- Malti tiġi tradotta u esportata lejn l- Ewropa . Kont ktibt ittra fit- Times indirizzata lill- Onorevoli Zammit Dimech , li fiha kont għidtlu li diġa' jeżistu individwi Maltin li ħadmu u qegħdin jaħdmu fuq dan ir- rigward , u kont għidtlu wkoll li jekk irid jieħu l- affari bis- serjeta' għandu jaħseb biex iwaqqaf ċentru apposta , b' nies full - time , biex jaħdmu għal din il- kawża . Propju dan l- aħħar Clare Azzopardi kitbet fit- times tikkorobora dan l- argument . Jien qed nittama li l- illuminazzjoni li ġab miegħu l- lejl tas- slaten maġi se ċċaqlaq lill- ministeru ta' Zammit Dimech f' dan ir- rigward , għax iva , ministru , il- futur ta' dal- pajjiż qiegħed fil- kultura u fl- arti tiegħu . . . . imma mhux dik tal- Eurovision , dik il- farsa li għaliha jintefqu eluf ta' liri , f' ġieħ Alla ! Isqfijiet bħala qaddejja ta' l- istat L- ewwel kellna , l- Arċisqof ta' Bratislava , li ħoloq skandlu meta qal li l- ħajja fis- Slovakkja matul it- tmexxija Faxxista tal- Monsinjur , kienet waħda tajba . Imbagħad l- istorja ta' Stanislaw Wielgus , li rriżenja mill- Arċiveskovat ta' Varsavja għax intwera li fl- era Komunista - meta diġa' kien minstru ( Kattoliku ) t' Alla - kien kollaboratur tal- pulizija sigrieta Pollakka . Jekk trid tkun ċiniku , u nimmaġina li ħafna għandhom din it- tendenza , tista' tgħid li dawn iż- żewġ Arċisqfijiet setgħu wettqu żball għax il- qassis huwa bniedem tad- demm u l- laħam u bħala tali jista' jiżbalja wkoll . Ħeqq , żball mhux kulħadd jagħmlu ? Bloggata oħra ta' imtellgħa bħalissa qed inzomm il bogħod minn gazzetti u aħbarijiet għalhekk ma kellix idea għalfejn saret in- notte magica . . . Tasal issejjħilhom ' kultura' dawn iż- żewġt iljieli ? Jien mort biss għal ta' l- ewwel jiġifieri forsi ma nistax nikkumenta wisq , imma ħlief għal xi mużika ġenerika Indjana u diski pop ma nafx x' seta issejjaħ ' kultura' . Forsi fl- aħħar lejl imsaħħar kien hemm il- farsa . . . Jien u Nikol , ftit wara l- funeral ta' missieri , 1/5/2007